Παναγιώτης Πετράκης

Ο Παναγιώτης Πετράκης (Χαλάνδρι 27 Νοεμβρίου 1976-) είναι Έλληνας ηθοποιός.

Βιογραφία 
Η καταγωγή του είναι από το Πάνορμο Ρεθύμνου Κρήτης. Το πρώτο του όνειρο για το επάγγελμα που ήθελε να ακολουθήσει ήταν σε ηλικία 5 ετών, όπου ανακοίνωσε στους γονείς του πως θέλει να γίνει Δεσπότης. Όσο μεγάλωνε άλλαξε πολλά επαγγέλματα, όπως δημοσιογράφος, δικηγόρος, καθηγητής Αγγλικών και σχεδιαστής. Τελικά αποφάσισε να γίνει ηθοποιός μετά από την παρότρυνση των καθηγητών και των γονιών του. 

Έτσι σπούδασε στην Δραματική Σχολή Βεάκη. Αργότερα κέρδισε μια υποτροφία στο Ίδρυμα Φούλμπραϊτ στην Νέα Υόρκη, όπου σπούδασε μουσικό θέατρο, ενώ έκανε μαθήματα κλασσικού τραγουδιού με τον βαρύτονο Κώστα Πασχάλη.

Θέατρο
Με την ομάδα "Χορικά" έχει συμμετάσχει στις παρακάτω παραστάσεις:

"Ιχνευτές Σάτυροι"
"Τρωάδες"

Θέατρο

"Οι Απάχηδες των Αθηνών" στην Εθνική Λυρική Σκηνή.
Σολίστ στη συμπαραγωγή της Εθνικής Λυρικής Σκηνής, του ΚΘΒΕ και του ΔΗΠΕΘΕ Βέροιας "Follow the Fellow Who Follows a Dream".
"Frankenstein Rediculus" στο "Νέο Ριάλτο"
"Πυρετός το Σαββατόβραδο" στο θέατρο Βέμπο
"Ένα Αστείο Κορίτσι" στο Θέατρο "Ιλίσια-Ντενίση"
"Μήδεια"
"Ερωτικά Παιχνίδια"
"Μαίρη-Μαίρη" στο Θέατρο "Πόρτα"
"Ένας κάποιος παράδεισος" στην "Ακτή Δυμαίων"
"Ένας κάποιος παράδεισος 2" στο Ίδρυμα "Μιχάλης Κακογιάννης"
"Δαίμονες (rock opera)" στο Θέατρο "Παλλάς"
"Priscilla - Η Βασίλισσα της Ερήμου" στο Θέατρο "Badminton"
"Γοργόνες και Μάγκες" στο Θέατρο "Broadway"
"Η Νεράιδα και το Παλικάρι" στο Θέατρο "Broadway"
"Hairspray" στο Θέατρο Ακροπόλ.
"Η Κυρία Επιθεώρηση" στο Θέατρο Βέμπο

Στις Η.Π.Α.
"Camelot"
"Some Enchanted Evening"
"Copacabana, the musical".

Μιούζικαλ για παιδιά
"Μια φορά κι έναν καιρό ήταν ένας μικρός Πρίγκηπας"
"Νυχτερινές Πτήσεις".

Τηλεοπτικές εμφανίσεις

Καριέρα
Έχει πραγματοποιήσει συναυλίες σε Ελλάδα, Κύπρο και Αμερική.
Είναι μέλος της Λαϊκής Ορχήστρας "Μίκης Θεοδωράκης", έχει συνεργαστεί με τον Μίμη Πλέσσα και ήταν στο πλευρό της Νατάσας Θεοδωρίδου και της Μαρινέλλας στον "Βοτανικό" στην Αθήνα και της Εύης Σιαμαντά στο "Love Casual Living" στην Θεσσαλονίκη.

Τον Ιανουάριο του 2011 αναδείχτηκε ο μεγάλος νικητής στο τηλεοπτικό παιχνίδι με φιλανθρωπικό χαρακτήρα "Just The 2 Of us" από το Mega Channel.

Το καλοκαίρι του 2012 συνεργάστηκε με τη Ματθίλδη Μαγγίρα, το Μάκη Δελαπόρτα και τη Ζέτα Δούκα στη μουσικοθεατρική παράσταση "7 τραγούδια θα σου πω" αφιερωμένη στον Παλιό Ελληνικό Κινηματογράφο.

Τον Οκτώβριο και τον Νοέμβριο του 2012 ακολούθησε μία σειρά από εμφανίσεις του Παναγιώτη με την Έλενα Χριστοδούλου και τη Χριστίνα Παντελή στο Διεθνές Καλλιτεχνικό Κέντρο Athenaeum στο Θησείο.

Το χειμώνα 2012/2013 συνεργάστηκε με την Ελένη Δήμου, τη Χαρά Κεφαλά, το Μιχάλη Μαρίνο και το Μάκη Δελαπόρτα στη μουσική παράσταση με τίτλο "Μέρες Ραδιοφώνου" στο Γυάλινο Μουσικό Θέατρο στην Αθήνα και στο Regency Casino στη Θεσσαλονίκη.

Τη Δευτέρα 24 Δεκεμβρίου 2012 κυκλοφόρησε η δισκογραφική δουλειά του με τη Νίνα Λοτσάρη.

Το Μάρτιο του 2013 πρωταγωνιστούσε στη rock opera "Δαίμονες" του Νίκου Καρβέλα και του Σταύρου Σιδερά μαζί με την Άννα Βίσση στο Θέατρο Παλλάς.

Το χειμώνα του '13-'14 συμμετείχε στη μουσική παράσταση "Αντιθέσεις" μαζί με την Ελένη Δήμου σε Αθήνα και Θεσσαλονίκη!

Συμμετείχε στη μουσική παράσταση "Μέρες Ραδιοφώνου" με τους: Ελένη Δήμου, Μάκη Δελαπόρτα, Άριελ Κωνσταντινίδη, Θεοχάρη Ιωαννίδη, Ευδοκία Μωυσίδου και Σταύρο Σαλαμπασόπουλο στο Θέατρο Βεργίνα του Regency Casino Thessaloniki!

Πρωταγωνιστoύσε στο Musical "Priscilla, η βασίλισσα της Ερήμου" στο Θέατρο Badminton μαζί με τους Γιώργο Καπουτζίδη και Φώτη Σεργουλόπουλο!

Συμμετείχε στη μουσική παράσταση "Μέρες Ραδιοφώνου" με τους:  Ελένη Δήμου, Μάκη Δελαπόρτα, Άριελ Κωνσταντινίδη, Μέμο Μπεγνή, Βαλάντω Τρύφωνος και Στέφανο Οικονόμου στο Μουσικό Προαύλιο του Θεάτρου Badminton!! 

Το χειμώνα 2014-2015 συμμετείχε με τη Νίνα Λοτσάρη στο "Dynasty, the show" στο Casablanca Music Hall, ενώ η μουσική παράσταση ανέβηκε και στο Θέατρο Βεργίνα του Regency Casino Thessaloniki. 

Την Άνοιξη και το καλοκαίρι του 2015 πραγματοποίησε εμφανίσεις στην Αττική και τη Χαλκίδα με τη μουσική παράσταση "Μα είναι και ένα μονοπάτι πονηρό...". Μαζί του η Μάγδα Βαρούχα. 

Το καλοκαίρι του 2015 συμμετείχε στη μουσική παράσταση "Μέρες Ραδιοφώνου" που περιόδευσε ανά την Ελλάδα μαζί με τους: Μάκη Δελαπόρτα, Νίνα Λοτσάρη, Νεφέλη Ορφανού, Ματθίλδη Μαγγίρα, Κρίστυ Κουπάτο και Αντώνη Λουδάρο. 

Τα Δευτερότριτα του Νοεμβρίου και του Δεκεμβρίου 2015 πρωταγωνιστούσε στη θεατρική παράσταση "Δανάη" μαζί με την Άννα Φόνσου και την Ευσταθία στον πολυχώρο Αθηναίδα. 

Το Νοέμβριο του 2015 συμμετείχε στη μουσική παράσταση (Αφιέρωμα στο Φεστιβάλ Τραγουδιού Θεσσαλονίκης) "Ευτυχείτε" μαζί με τους: Μάκη Δελαπόρτα, Κωνσταντίνα, Εύη Σιαμαντά και Μέμο Μπεγνή στο Θέατρο Βεργίνα του Regency Casino Thessaloniki. Η παράσταση επαναλήφτηκε και το Φεβρουάριο μετά την επιτυχία που είχε. 

Το Φεβρουάριο του 2016 η μουσική παράσταση "Ευτυχείτε" μεταφέρεται στην πρωτεύουσα και πιο συγκεκριμένα στο Γυάλινο Μουσικό Θέατρο. Αυτή τη φορά συντελεστές της παράστασης είναι οι: Μάκης Δελαπόρτας, Κωνσταντίνα, Παναγιώτης Πετράκης, Εύη Σιαμαντά και Δώρος Δημοσθένους. 

Το χειμώνα του 2017 ο Παναγιώτης Πετράκης συμμετέχει στην παράσταση "Show me the world" του Πάνου Αμαραντίδη στο Regency Casino Thessaloniki με τη Μελίνα Ασλανίδου, το Μιχάλη Μαρίνο και την Εύη Σιαμαντά. 

Επίσης, συμμετέχει ως guest star στη μουσική παράσταση της Ελένης Καρακάση "Τα θανατερά" στο ΣΦΙΓΓΑ Music Theater. 

Ο Παναγιώτης Πετράκης το χειμώνα του ίδιου έτους συμμετέχει στη μουσική παράσταση "Cine Musical" του Πάνου Αμαραντίδη με το Μέμο Μπεγνή και την Εύη Σιαμαντά. 

Το καλοκαίρι του 2017 συμμετείχε στη μουσική παράσταση "CineMusical" με την Τίνα Αλεξοπούλου και τον Κώστα Μπουγιώτη. 

Επίσης, πρωταγωνίστησε στη θεατρική παράσταση "Το φως του γκαζιού" στο Θέατρο Βεάκη μαζί με το Στέφανο Κυριακίδη, την Τάνια Τρύπη, τη Μελίνα Βαμβακά και την Αλίκη Μπομποτά, ενώ τον Οκτώβριο του 2017 έκαναν περιοδεία σε διάφορες περιοχές της Ελλάδας. 

Τον Οκτώβριο-Νοέμβριο του 2017 έκανε δύο βραδιές αφιερωμένες στην Ισπανική μουσική στο El Convento del Arte. 

Από το Νοέμβριο του 2017 έως και το Μάρτιο του 2018 πρωταγωνίστησε στη θεατρική παράσταση "Γοργόνες και Μάγκες" στο Θέατρο Broadway στο ρόλο του Νικολή, ενώ το καλοκαίρι του ίδιου έτους πραγματοποιήθηκε περιοδεία ανά την Ελλάδα και την Κύπρο. 

Από το Νοέμβριο του 2018 έως και το Μάρτιο του 2019 πρωταγωνίστησε στη θεατρική παράσταση "Η Νεράϊδα και το Παλικάρι" στο Θέατρο Broadway στο ρόλο του Μανούσου Βροντάκη, ενώ το καλοκαίρι του ίδιου έτους πραγματοποιήθηκε περιοδεία ανά την Ελλάδα και την Κύπρο. Συμπρωταγωνίστριά του στο θεατρικό σανίδι η Μαρία Κορινθίου. Μουσική και αφήγηση ο Κρητικός Λυράρης Νίκος Ζωϊδάκης. 

Τον Απρίλιο του 2019 κυκλοφόρησε το νέο του τραγούδι με τίτλο "Το θέλω" σε μουσική Ανδρέα Λάμπρου και στίχους Άρη Δαβαράκη. 

Το 2019 ο Παναγιώτης πρωταγωνιστούσε στην παράσταση "Hairspray" στο Θέατρο Ακροπόλ ενσαρκώνοντας το ρόλο του Corny Collins μαζί με το Μάρκο Σεφερλή, τον Κώστα Κόκλα, τη Ντορέττα Παπαδημητρίου, τον Ησαία Ματιάμπα, την Κατερίνα Σούσουλα, το Βαγγέλη Κακουριώτη και μια πλειάδα ταλαντούχων καλλιτεχνών. 

Την περίοδο 2021-2022 πρωταγωνιστούσε στην παράσταση "Η Κυρία Επιθεώρηση" στο Θέατρο Βέμπο με τους Μάκη Δελαπόρτα, Γιάννη Ζουγανέλη, Κώστα Μακεδόνα, Ελένη Καστάνη, Ζέτα Δούκα, Νίνα Λοτσάρη και Πηνελόπη Αναστασόπουλου! 

Το Μάιο και τον Ιούνιο του 2022 πρωταγωνιστούσε στην παράσταση των Μάκη Δελαπόρτα και Στέλιου Παπαδόπουλου "ΕδώΓελάμε.GR" στο Θέατρο Βεργίνα στη Θεσσαλονίκη μαζί με τους: Γιάννη Ζουγανέλη, Ελένη Καστάνη, Σπύρο Μπιμπίλα, Τάνια Τρύπη, Βίκυ Κάβουρα, Θοδωρή Πανά και το Μάκη Δελαπόρτα. 

Έχει κυκλοφορήσει το single του με τίτλο "Το θέλω", ενώ στο παρελθόν έχει βγάλει άλλα 6 με τίτλο "Η ζωή γυναίκα", "Τα όνειρα εκδικούνται", "Κλεψύδρα", "I dance", "Sin girl", "Στην πρώτη γραμμή".

Έλληνες άνδρες τραγουδιστές
Έλληνες άνδρες ηθοποιοί τηλεόρασης
Έλληνες άνδρες ηθοποιοί μουσικού θεάτρου